CELEX: 62015TN0766
Language: el
Date: 2015-12-28 00:00:00
Title: Υπόθεση T-766/15: Προσφυγή της 28ης Δεκεμβρίου 2015 — Labeyrie κατά ΓΕΕΑ — Delpeyrat (Απεικόνιση στοιχισμένων ιχθύων χρυσαφί χρώματος σε μπλε φόντο)

29.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 78/27
            
         Προσφυγή της 28ης Δεκεμβρίου 2015 — Labeyrie κατά ΓΕΕΑ — Delpeyrat (Απεικόνιση στοιχισμένων ιχθύων χρυσαφί χρώματος σε μπλε φόντο)
   (Υπόθεση T-766/15)
   (2016/C 078/38)
   Γλώσσα του δικογράφου της προσφυγής: η γαλλική
   
      Διάδικοι
   
   
      Προσφεύγουσα: Labeyrie (Saint-Geours-de-Maremne, Γαλλία) (εκπρόσωπος: A. Lecomte, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
   
      Αντίδικος ενώπιον του τμήματος προσφυγών: Delpeyrat (Saint Pierre du Mont, Γαλλία)
   
      Στοιχεία σχετικά με τη διαδικασία ενώπιον του ΓΕΕΑ
   
   
      Δικαιούχος του επίδικου σήματος: Η προσφεύγουσα
   
      Επίδικο σήμα: Έγχρωμο κοινοτικό εικονιστικό σήμα (Απεικόνιση στοιχισμένων ιχθύων χρυσαφί χρώματος σε μπλε φόντο) — Υπ’ αριθ. 3 916 509 κοινοτικό σήμα
   
      Διαδικασία ενώπιον του ΓΕΕΑ: Διαδικασία για την κήρυξη εκπτώσεως
   
      Προσβαλλόμενη απόφαση: Απόφαση του πρώτου τμήματος προσφυγών του ΓΕΕΑ της 15ης Οκτωβρίου 2015 στην υπόθεση R 2693/2014-1
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την προσβαλλόμενη απόφαση, καθόσον επικύρωσε την απόφαση του τμήματος ακυρώσεων του ΓΕΕΑ με την οποία η εταιρία LABEYRIE κηρύχθηκε έκπτωτη των δικαιωμάτων της επί του υπ’ αριθ. 3 916 509 κοινοτικού σήματος για τον προσδιορισμό ιχθύων, καπνιστών ιχθύων καθώς και καπνιστού σολομού·
            
         
               —
            
            
               να καταδικάσει το καθού στα δικαστικά έξοδα.
            
         
      Προβαλλόμενος λόγος
   
   
               —
            
            
               Παράβαση του άρθρου 51, παράγραφος 1, στοιχείο α', του κανονισμού 207/2009, σε συνδυασμό με το άρθρο 1, παράγραφος 1, στοιχείο α', του ίδιου κανονισμού καθώς και του κανόνα 22 και του κανόνα 40 του κανονισμού 2868/95.